***Ιατρική Εταιρεία Χανίων***

*«Γενομένων αρχαιρεσιών προχθές Πέμπτην της άρτι ιδρυθείσας εν τη πόλει Εταιρείας ημών υπό την επωνυμίαν «Ιατρική Εταιρεία Χανίων» εξελέγησαν παμψηφεί οι εξής: Πρόεδρος ο κ. Γρηγόρης Κατζουράκης, Αντιπρόεδρος ο κ. Αλέξανδρος Καλεμικιεράκης, Γενικός Γραμματεύς ο κ. Ιωάννης Ζ. Λαμπάκης, Ειδικός Γραμματεύς ο κ. Γεώργιος Μαλινδρέτος, Ταμίας ο κ. Σωτήριος Πατρίδης και Έφορος του Αναγνωστηρίου ο κ. Γεώργιος Τσεπετάκης[…]».*

*Αυτή η ενδιαφέρουσα είδηση για τον χώρο της υγείας της πόλης των Χανίων αναφέρεται στην εφημερίδα “Κήρυξ” στις 10/5/1920. Ο δημοσιογράφος στη συνέχεια συγχαίρει τους επιστήμονες ιατρούς της πόλης για την αξιέπαινη πρωτοβουλία τους και τονίζει πόσο σημαντική είναι η ίδρυση της εταιρείας για την προαγωγή της ιατρικής επιστήμης, της υγείας των κατοίκων, καθώς και για την παρακολούθηση και αντιμετώπιση των διαφόρων επιδημιών.”*

Αγαπητοί συνάδελφοι,

Η Ιατρική Εταιρεία Χανίων πρόκειται να περάσει στην επόμενη φάση της λειτουργίας της, πάντα με γνώμονα την προαγωγή της ιατρικής επιστήμης και της υγείας των συμπολιτών μας.

Κατέστη πρόσφατα αναγκαίο να πραγματοποιηθούν εκ νέου αρχαιρεσίες στο πλαίσιο της εναρμόνισης της λειτουργίας της Εταιρείας με τις σύγχρονες και επίκαιρες νομοθεσίες.

Σας καλούμε να την πλαισιώσετε, κατ' αρχάς όσοι επιθυμείτε με την κατάθεση των υποψηφιοτήτων σας για το Διοικητικό Συμβούλιο, με την ενεργό συμμετοχή σας στις Γενικές Συνελεύσεις και στην διενέργεια των εκλογών που θα ακολουθήσουν.

*Πρώτη Γενική Συνέλευση Τετάρτη 19/06/2024 19:00μμ*

 ***Επαναληπτική Γενική Συνέλευση & Εκλογές***

 ***Τετάρτη 26/06/2024 18:30μμ στα γραφεία του ΙΣΧ***

 **Κατάθεση Υποψηφιοτήτων μέχρι 17/06/2024 στο**

 **Email: gkoumd@gmail.com**

Μετά τιμής

Το προσωρινό ΔΣ της “Ιατρικής Εταιρείας Χανίων”

Ο Πρόεδρος Ο Γ. Γραμματέας

Καστανάκης Μιλτιάδης Κουλαξουζίδης Γεώργιος